b'\n_START_ARTICLE_\nPodgobje\n_START_PARAGRAPH_\nPodgobje ali micelij je vegetativno telo glive, sestavljeno iz hif. Hifa zraste iz spore, se razveji in takrat nastane micelij. Razplodni del glive je vidni del glive - goba, medtem ko je njeno pravo \xe2\x80\x9ctelo\xe2\x80\x9d \xe2\x80\x93 micelij, skrit v substratu. Substrat je zemlja, les ali drugi vir hrane._NEWLINE_Najve\xc4\x8dji organizem na svetu je verjetno enoten glivni micelij glive \xc4\x8drnomekinasta mraznica (Armillaria ostoyae), ki se razprostira na 890 hektarjih v vzhodnem Oregonu v ZDA in so ga odkrili leta 1998. Ocenjuje se, da je organizem star okoli 2400 let.'